“Boet, jong, jy sal jou moet regruk man, jy weet die eksamen is om die draai en jy’t nog niks geleer nie.” Boet glimlag sy matriekglimlag en die donsies van ‘n melktandsnor glim-glim teen die helder middaglig.
Dan is hy uit! Met ‘n siellose skooldogter klouend aan sy been bereik hy die randjie van die dood en bars, borrelend deur die oppervlakte …. Hortend haal hy die lewe terwyl sy suster, stokstyf-starend, ‘n verskrikte vis met ontsielde oë, dophou ….